Ifølge træner Morten Wieghorst spillede AaB lemfældigt og sløset i kampen mod Brøndby, der søndag aften endte uafgjort.

Det blev kun til et enkelt point til den nordjyske klub, da de søndag aften mødte Brøndby IF på hjemmebane. AaB spillede uafgjort efter en kamp, hvor Brøndby var bedre i løb og spil. - Jeg er ærgerlig over, at vi ikke har mere kvalitet med bolden og får spillet hurtigt nok, og får sat os selv op til chancer. Man kan sige, at starten på anden halvleg var også lemfældig og sløset, siger AaB's træner Morten Wieghorst efter kampen. AaB spillede med en mand i overtal efter et rødt kort til Brøndby-spiller Hjörtur Hermannsson i det sidste kvarter af første halvleg, men det var ikke nok til at få spillet i gang for hjemmebaneholdet. De fik dog spillet sig til et enkelt mål af Jores Okore, der scorer på et hovedstød - hans første mål i AaB. - Men trods alt skal drengene også have ros for at score på en standard situation, men alt i alt for lidt i løbet af anden halvleg, siger AaB-træner Morten Wieghorst. Se målscorer Jores Okores reaktion efter kampen herunder.